[{"text_idx": "#000000", "text": "Erinevad tehnilised vo\u0303imalused pastellidega to\u0308o\u0308tamiseks\nKunsti ja matemaatika paralleelne areng"}, {"text_idx": "#000001", "text": "Erinevad tehnilised vo\u0303imalused pastellidega to\u0308o\u0308tamiseks"}, {"text_idx": "#000002", "text": "Kunsti ja matemaatika paralleelne areng"}, {"text_idx": "#000003", "text": "Pa\u0308ris hea tunne on taas va\u0308rvides sumada ja maalida. Meie maalikooli uue hooaja esimene u\u0308lesanne on inspireeritud akvarellist Elke Memmleri maalidest. Tema akvarelle autori loata jagada ei saa, kuid soovitan Elke Memmleri nime googeldada ja maale internetist kiigata."}, {"text_idx": "#000004", "text": "Mind va\u0308ga ko\u0308idavad Elke akvarellmaalid. U\u0308hest ku\u0308ljest on neis alati va\u0308rvitoonide kirkus ja ku\u0308llus, samas on tooniskaala mingis kindlas vo\u0303tmes. Kompositsiooniliselt on maaliruumis alati valgeid nurki, mida ilmestavad u\u0308ksikud va\u0308rvilaigud ja jooned. Tema akvarellid on alati komponeeritud nagu muusika."}, {"text_idx": "#000005", "text": "Me ei tahaks teda matkida, kuid me proovisime teha improvistatsiooni tema pa\u0308evalillede maalide po\u0303hjal. Mitte sellepa\u0308rast, et pa\u0308evalilled on hetkel Ukraina to\u0303ttu aktuaalsed, kuid ka seda vo\u0303ib sisemiselt mo\u0303elda. Vaid pigem selles osas, et pa\u0308evalilledel on tegelikult nii kindel toon ja nii kindel vorm, kuidas improviseerida nii, et sellest ja\u0308a\u0308ks vaid impressioon, ja\u0308a\u0308ks mulje vormist ja va\u0308rvist. Ja\u0308a\u0308ks vaid tunnetuslik va\u0308rvi ja vormi ma\u0308ng. Ja\u0308a\u0308ks kompositsioon. Igatahes maalikooli tundides vo\u0303tsime selle u\u0308lesande ette. Tegime koloriidi ja kompositsiooni uuringu ning maalikatse Elke Memmleri akvarellide po\u0303hjal. Elkelt vo\u0303tsime eelko\u0303ige kompositsiooni printsiibid, akvarellis aga sulatas ja muutis oma to\u0308o\u0308s va\u0308rvitoone igau\u0308ks nagu oskas ning oli koloriidi valinud. O\u0303pilaste to\u0308o\u0308d on veel pooleli. Variante neist lisandub jooksvalt."}, {"text_idx": "#000006", "text": "Kuna veebruarikuus ei ole ju kuskilt pa\u0308evalilli reaalselt vaasi vo\u0303tta, siis on kolm vo\u0303imalust:"}, {"text_idx": "#000007", "text": "Esimene \u2013 visandada omale maalipaberile paari o\u0303rna joonega Elke Memmleri maalide ja\u0308rgi improvisatsiooniline kompositsioon pa\u0308evalilledest.\nTeine \u2013 kasutada referensfotosid internetist (erinevad vaasid, pa\u0308evalilled jne).\nKolmas \u2013 pildistada ise mo\u0303ni vaas ja kompa. Taimed vo\u0303ivad ka olla ta\u0308iesti teised. Seda tegingi. Mul on u\u0308ks armas vaas, mis ikka mu lillemaalidele jo\u0303uab, selline keraamiline ja ta\u0308piga glasuurimustriga, u\u0308ks vanimaid vaase meie kodus, pa\u0308rit minu ema lapsepo\u0303lvest. Momendil on seal juurdumas u\u0308hed toataimed. Igati sobiv roheline seltskond pildistamiseks. See ei ta\u0308henda aga sugugi, et nad saavad ainult roheliselt u\u0308les maalitud. Jagan oma fotoseeriat teiega, ehk on abiks. Julgelt vo\u0303ib neid fotosid maali kompositsiooni loomiseks kasutada."}, {"text_idx": "#000008", "text": "Akvarellva\u0308rv Sennelier l\u2019Aquarelle 10ml 659 opera rose\nAkvarellva\u0308rv Sennelier l\u2019Aquarelle 10ml 680 permanent magenta\nAkvarellva\u0308rv Sennelier l\u2019Aquarelle 10ml 307 cobalt blue\nAkvarellva\u0308rv Sennelier l\u2019Aquarelle 10ml 211 burnt sienna\nAkvarellva\u0308rv Sennelier l\u2019Aquarelle 10ml 599 quinacridone gold\nAkvarellva\u0308rv Sennelier l\u2019Aquarelle 10ml 709 Sennelier grey\nAkvarellva\u0308rv Sennelier l\u2019Aquarelle 10ml 308 indigo"}, {"text_idx": "#000009", "text": "Ko\u0303ik toonid esimesel na\u0308idisel on nendest va\u0308rvitoonidest segatud. Alustasin o\u0303rnade hallikassiniste toonidega ja maalisin natuke tausta, katsin u\u0308htlase o\u0303hukese va\u0308rvikihiga taimede siluetid, et ta\u0308psemini na\u0308ha, milline kompostitsioon on. Seeja\u0308rel lisasin kiht kihilt uusi toone. To\u0308o\u0308 sai huvitav, kuid mitte nii maaliline kui Elkel. Ikka lo\u0308o\u0308b oma korralik ka\u0308ekiri sisse, liiga sirged servad, liigne ta\u0308psus jne. Teen kindlasti uue katse. Maalisime akvarellipanerile Bockingford CP 190 g/m2 \u2013 hea valge paber, ilusa tekstuuriga, kuulekas. Suure veekogusega kipub lainetama ja seda peab maalimisel arvesse vo\u0303tma. Kuid kuivab ilusti sirgeks tagasi ja vo\u0303tab ko\u0303ik uued va\u0308rvikihid kuulekalt vastu."}, {"text_idx": "#000010", "text": "Ja maalikooli tunnis o\u0303pilaste maalimised:"}, {"text_idx": "#000012", "text": "Ta\u0308na maalikoolis 50 \u2013 Na\u0308itusest ja muust\nTa\u0308na maalikoolis 49 \u2013 NA\u0308ITUS oktoobris 2023"}]